Document ID: 32014D0775

NÕUKOGU OTSUS 2014/775/ÜVJP,
7. november 2014,
millega pikendatakse otsust 2014/73/ÜVJP Euroopa Liidu sõjalise operatsiooni kohta Kesk-Aafrika Vabariigis (EUFOR RCA)
EUROOPA LIIDU NÕUKOGU,
võttes arvesse Euroopa Liidu lepingut, eriti selle artikli 42 lõiget 4 ja artikli 43 lõiget 2,
võttes arvesse liidu välisasjade ja julgeolekupoliitika kõrge esindaja ettepanekut
ning arvestades järgmist:
(1)
ÜRO Julgeolekunõukogu võttis 28. jaanuaril 2014 vastu resolutsiooni 2134 (2014), millega antakse Euroopa Liidule volitus alustada Kesk-Aafrika Vabariigis sõjalist operatsiooni.
(2)
Nõukogu võttis 10. veebruaril 2014 vastu nõukogu otsuse 2014/73/ÜVJP (1), milles sätestatakse, et Euroopa Liidu sõjaline operatsioon Kesk-Aafrika Vabariigis (EUFOR RCA) tuleks lõpetada hiljemalt kuus kuud pärast täieliku operatsioonivõime saavutamist.
(3)
Kesk-Aafrika Vabariigi ajutine president saatis 10. septembril 2014 liidu välisasjade ja julgeolekupoliitika kõrgele esindajale kirja, milles palus operatsiooni EUFOR RCA kestust pikendada.
(4)
Tuleb kindlustada sujuv üleminek operatsioonilt EUFOR RCA ÜRO Julgeolekunõukogu resolutsiooniga 2149 (2014) moodustatud ÜRO mitmemõõtmelisele integreeritud stabiliseerimismissioonile Kesk-Aafrika Vabariigis (MINUSCA), kuni MINUSCA on võimeline võtma täieliku vastutuse Bangui piirkonna julgeoleku eest.
(5)
ÜRO Julgeolekunõukogu võttis 21. oktoobril 2014 vastu resolutsiooni 2181(2014), millega antakse volitus pikendada operatsiooni EUFOR RCA kestust kuni 15. märtsini 2015.
(6)
Seepärast tuleks otsust 2014/73/ÜVJP vastavalt muuta,
ON VASTU VÕTNUD KÄESOLEVA OTSUSE:
Artikkel 1
Otsust 2014/73/ÜVJP muudetakse järgmiselt:
1)
Artikli 1 lõikes 1 asendatakse sõnad „nelja kuni kuue kuu jooksul” sõnadega „üheksa kuu jooksul”.
2)
Artikli 10 lõige 2 asendatakse järgmisega:
„2. EUFOR RCA ühiste kulude lähtesumma kuni 15. detsembrini 2014 on 25,9 miljonit eurot. EUFOR RCA ühiste kulude lähtesumma ajavahemikul 16. detsembrist 2014 kuni 15. märtsini 2015 on 5,7 miljonit eurot.
Otsuse 2011/871/ÜVJP artikli 25 lõikes 1 osutatud lähtesumma protsent kuni 15. detsembrini 2014 on 50 %. Otsuse 2011/871/ÜVJP artikli 25 lõikes 1 osutatud lähtesumma protsent ajavahemikul 16. detsembrist 2014 kuni 15. märtsini 2015 on 0 %.”
3)
Artikli 12 lõige 2 asendatakse järgmisega:
„2. EUFOR RCA lõpetatakse 15. märtsil 2015.”
Artikkel 2
Käesolev otsus jõustub selle vastuvõtmise kuupäeval.
Brüssel, 7. november 2014

Labels: 18
15
5